tartuNLP/wikipedia-smugri-20251201 huggingface dataset:
Корож

Корошне () — Afroaves тъналстонь нармоттне. Коза сувсихть 200 корожонь калоптне.
Сембода ёмлась тя "Micrathene whitneyi"-сь, сонь серец 13.5 см ди 31 г. Сембода оцюсь тя "Strix nebulosa"-сь, сонь серец 70–84 см ди 1290–1900 кг. 
Корожть оцюфт сельмонза ди пиленза, шамац люпштаф, сельмонзон перьф толгат. Ярхцси сяда ёмла нармоньда, унжада, шеерда, кърьсада. Васьфневи сидеста, тифтень. Пиза сонць аф тиенди, эряй ундса, анок васттнень эса, занцесыне лия нармоттнень пизоснон. Корожсь пря няфни шуроста, сяда сидеста кулендеви вайгялец.
Классификациясь.
 ├─ Tytonidae — Сипуховые
 └─ Strigidae — Настоящие совы
Тартунь някань музейсь

Някань музей () — музейсь Тартуса.
Музейть ладямац.
XIX векть ушетксста музейть вастс ащесь Дорпатскяй уездонь школась, коса тонафнесть ремесленниконь шабатне. 1829 кизотнень музеень кудсь етась ломанень кядьс, мезьда меле ушедость петемань оцю тефт: кудть лангоц тифоль классицизмань стильса, келептьфтольхть вальмятне, комнататне явфтольхть фкя-фкянь эзда перяфксса. 
XIX - XX|XX векть пингста музеень кудсь явфоль пяльксова, кудпирьфть эса путфтольхть сяда емла помещеният, конатне меле калафтфтольхть. XX -це столетиять пингста музейсь ульсь кудокс, тоса эрясть ломатть, тяка пингть азороц кудть полафнесь. 1994 кизотнень Тарту ошень оцюнятне арьсесть тиемс тя кудть эзда някань музей. Сон панчфоль 1994 кизоня май ковста. В 2002 - 2003 кизотнень музейса петемань тефне аделавсть марнек, музейсь одкстоптовсь, мрдафтовсь сонь ингольдень шамац. 2004 кизотнень эзда сявомок музейсь ащи Тарту ошть ташта пялькссонза, Лутсу куроса. Музейти сувсихть музей XVIII-XIX веконь ниле зданият. 2010 -це кизоста сявомок музейти сувась т Театрань кудсь.
Музейса уликс някатне.
Музейть эса ули кода няемс 6000 налхксемкада и налхкшта. Някатне няфтевихть эстониянь народнай стильса. тяфта жа няфтеви художественнай някань выставка, лия масторста казнет, а тяфта жа финно-угрань народонь някат
Шабатненди тев.
Музейть видеса панчф налхксеманди и маштомашинь кеподеманди васта, тяфта жа макссевихть эрь кодама тевонди экспозицияньлия васттне. Ули кода няфтемс пря музеень иля прграмматнень эсовок. 
Музеть пирьфсонза.
Музейть пирьфсонза ули куд, коса няфтевихть киноса васьфневи някатне, някань фильматнень эса. Мастерскойхнень эса ули кода няемс эстониянь анимационнай фильмат, ули кода ломаттненди эстейста тяряфтомс вий налхкомаса и тиемаса. Пирьфса ащи зданиять омбоце этажсонза ладяфт пингонь выставкатне.
Пеликан

Пеликан () — пеликантне эди маладыхне (Pelecaniformes) тъналть эзда фкясь. Васьфневихть Явропаса, Азияса, Африкса, Австралияса ди Америкаса. Коза сувсихть 8 пеликанень калопт.
Сембода ёмлась тя Pelecanus onocrotalus-сь, сонь серец 1.25–1.32 м ди 3.9–7 кг. Сембода оцюсь тя Pelecanus crispus-сь, сонь серец 1.60–1.80 м ди 10–12 кг.
Кардазава

Кардазава, Калдазава, Кардазонь кирди, Кардо-Сярко — мифологияса кардазонь Оцюнясь, ванысь, вятись. Прянц няфнесы авакс или алякс (но шуроста). Кардазавась эсь лацонь прянь вяти. Кда ашезь ту мялезонза кудонь жуватась (сяда сидеста тюсоц) - мучендасыне: веньберьф арни траксть, алашатнень, учатнень лангса. Кельгсы понамс алашань шяярьхнень пулокс.
Каргонь ки

Каргонь ки — мокшетнень мифологияса менельть тиезе Шкайсь, тяшттне, кев лаца, ульсть ала. Шкайсь кочказень синь, почердазень менельге тяфта, што лиссь Каргонь ки. Коряванза нармоттне ванцазь эсь киснон.
Сараз озкс

Сараз озкс — велень сире ила, конань ётафнелезь сёксенда, тялонди сёронь видемада меле. Эсь лемонц сон сявозе сяс, мес тя илати печкольхть сараз (эрь кудса фкя). Печколезь синь озондома вастса: ляй трваса ди пиделезь марстонь яндаваса. Верснон нолдалезь тиф лотконяти, пухснон ди толгаснон плхталезь, пакарьснон ёрялезь ведти. Озондома иласта эняльдезь вярдень Шкайть сянкса, штоба максомс цебярь видема-путома, шачема, ломаттненди шумбраши, жуватань раштама.
Сёрава

Сёрава — мифологияса сёронь ванысь, лездысь. Сёроньавась няфневоль жаворонка, нумол лаца. Сёроньавакс азондови мазыкс, цебярькс; лангсонза сиянь и зрнянь щам, прясонза серень шляпа. Сон маштоль морама, кштима, авардема, кода ломань. Сёравать улихть шабанза.
Пянакудава

Пянакудава илякс кардазава, пятнагодава, пянакуд — мифологияса кудонь пянакудть ваныец, лездыец. Пянакудавась аф няфнесы эсь прянц, эряма вастонц аф содасазь: коса-бди пянакудса.
Паксява

Паксява, Пакся сярко, Пакся патяй (эрзянь "Норовава") – паксять ваныец, лездыец.
Нешкеава

Нешкеава (эрзянь "Нешкеава") - нешкепереть, мешнень ванысна, лездысна. Мокшетне и эрзятне арьсесть, што эрь нешкепереть ули сонцень Нешкеавац, кона эряй инь оцю нешке кудняса.
Нарава

Нарава (нар – тише – "тувонь пурьхкя", кона касы кудть, кить ваксса: куване якайхть) – нардишеть ваныец, лездыец. Тя тишеть эзда ярхцальхть кудть ваксса сарасне, жувататне (тувотне, вазнятне). Нарава лемс тиельхть озондома ила снярда, мзярда сярятькстольхть сарасне, тувотне; мзярда шабатне пральхть нардишеть лангс ди токавольхть.
Лугава

Лугава - мифологияса лугать оцюняц, ваныец. Лугавать ули мирдец Лугатясь. Лугавати тиендсть озондома ила, печкондсть жувата, мзярда тунда васенцеда жувататнень панелезь стадав.
Финно-угрань Википедияса марстонь покодема

Финно-угратне корхтасть Википедиять колга Обиницаса.
1-4 сёроньковста Эстониянь лямбе ширдень аймаксонза Meremäe са Эстониянь Викимедиясь аноклась семинар, коса корхтасть Финно-угрань кяльса Википедиять тяштеманць коряс. Семинарти сашендсь ломаттне Эстонияста, Суоми масторста, Россияста: тяконь ёткса удмурт, карел, вепс, эрзя, мокша, мари, коми кяльса википедиянь тяштихне. Семинарть эса корхтамась мольфтевсь финно-угрань википедиятнень марстонь покодемаснон колга. 
Марстонь покодемась ладяй соткст финно-угратнень ёткса, тевонь вятемаса, фкя-фкянди эсь маштомашинь няфтемаса – тя сембось лезды сядонга цебярьста покодемати и википедиянь тяштемаса тяка или иля эльбятьксонь аф тиендемати. Ломаттне эсь аймаксост содафтыхть ломаттнень википедиять колга, тонафтыхть иля ломаттнень тяштемс википедияти. Кода и ингольдень васедемать эса, станя тядденнеть эса корхтасть сяннь колга - кода википедиясь лезды ванфтомс финно-угрань кяльхнень. Тя туфталсь арай мялень кеподикс сятненди, кие ёрай тонадомс тяштема википедия шачема кяльсонза. 
Семинарсь ётафтовсь эсь лацонь мастерскойса, коса няфтевсь и азондовсь кода тяшнема статьят википедияти, путнемс фотоархтфкст, няфтевсть программат, конатне теждялгофтсазь тя тевть. Марса ванфоль программась (ванк: translate.keeleleek.ee), кона лезды курокста ётафтомс статьят фкя кяльста омбоцети и эстокиге путомс сонь википедияти.
Финно-угрань кяльхнень ули википедиясна эсь кяльсост: эстононь кяльса, суоминь кяльса, венгрань кяльса, саамонь кяльса, вепсонь кяльса, пандонь – и пакся – маринь кяльса, коми – зырянонь и коми –пермень кяльса, удмуртонь кяльса, мокшень и эрзянь кяльхнень эса. Эстониянь википедиясь ащи колмоцекс статьянзон лувксснон мархта . 
Васедемась ётафтовсь суоми – угрань культурань коряс программать видеса. Лездыекс арасть родственнай народонь программась и Викимедия фондсь.
Варда

Варда — мифологияса пялес мифическяй образ, ёжу, кяжи, сельмонь каяй стирня сязентьф - нозонтф щамса. Вардань копорьсонза тяштькс, кона няфнесы сонь сотксонц тона шинь вийхнень мархта.
Велява

Велява — мифологияса велеть оцюняц, кирдиец, ваныец. Кой-коста, мифологиянь материалхнень коряс, Велявать шамац ди сембе вастоц пяк шары Юрхтавать лангс.
Велява эряй коса-бди велеса. Сон ащи пяк кеме сотксса кулоф велень ушедыхнень мархта. Теенза башка тиельхть велень озкс, м., э. Иланди печкольхть ляпе пона уча эли бука. Озондомста анасть Велява кядьста максомс шумбраши, ванфтомс велеть сярядемада, аф цебярь ломаньда, толда. Велява эняльдельхть ди лия озондоматнень эса. Верондасть, што кда Велява кяжияфтсак мезьсовок, сон маштоль панфтомс кяженц. Велява ули мирдец – Велень оцюня, Велятя м. Мифологическяй мороть эса Велява мирденц вешендьсазь велеряйхне. Щамок иляназонь щам, Велява мирдец тусь оцю лотка крайти ди кармась кучсема велети сюдолма, штоба афоль шаче сёрось, жуватась.
Вермава

Вермава — мифологияса вермань, шумбрашинь, курок максомань, эрямань виень, шачемань лездысь - ванысь. Лугать оцюняц, ваныец.
Калдаз озкс

Калдаз озкс — мифологияса озкс ила, конань тиелезь калдазть лемс ди ётафтоволь эрь кудонь юрса снярда, мзярда сёксенда мрдаль меки куду кизонь жуватань стадась.
Фольклорсь

Фольклорсь () — ломаньтналть азондомань валморамань креатевизмац; ломаньтналть духовнай культурань марнек видонза. 
Мокшэрзянь фольклоронь сембода кунардонь произведениятнень эса азондови, кода ся пингонь ломаттне шарьхкоткшнезь мирть-масторть тиеманц, корхтави марстонь и семьянь эряфть-ащефть колга, эсь плямань потмонь и лия пляматнень мархта ладямать колга.
Тарту

Тарту () — ошсь Эстонияса.
Географиясь.
Эстониянь пряошенц Таллиннть эзда 185 вайгельбеса, Эмайыги лять кафицьке трвасонза.
Историясь.
Ушетфоль 1262 кизоня.
Ламзурь

«Ламзурь» — ломаттнень фольклорна-этнограянь ансамбльсь. Уштефоль 1994 к.
Шуварляй

Шуварляй— ляйсь, конань трвасонза ащи Сире-Шяйгаввонь, Шуварга веелсь. Ляйть лемоц сась шувар валста.
Горенка

Горенка (, ) — велесь Зубунь районца, ащи Лундан ляйть трваса. Васенце мяляфтоматне 1869 кк.
Пичпанда

Пичпанда (, ) — мокшень велесь Зубунь районца, Мордовияса. 
Топонимсь.
Велеть лемоц сась «пиче панда» валхнень эзда.
Географиясь.
Пичпанда велесь ащи 149 вайгяльбет Сараношть эзда, 24 вайгяльбет районкучкать Зубу эзда.
Историясь.
Васенце мяляфтоматне (список населенных мест тамбовской губернии) колганза 1866 кизоня: Велесь — казеннай, ащи 128 кудпирьфста. Греконь шкайть кемамань койть сявозь 10 — це мартста 1742 кизоня.
Каргаша

Каргаша - Каргашино - мокша велесь Зубунь районца, ащи Вад ляй трваса. Велеть лемоц сась фамилияста, кона сидеста васьфневсь Мордовияса.
Алдал

Алдал () — рузонь велесь Зубунь район ца. Велеть лемоц сась Алдал алянь лемста. Мокшетне велети мярьгихть Алдал, аньцек рузонь кяльса кайги кода Авдал.
Лепляй

Лепляй () — велесь Мордовия республикаса, Зубунь районца. Ладяф велесь 20 в. 30 - це кизотнень. Велень лемсь ащи мокшень кафта валста : «лепе» ди «ляй».
Историясь.
Ушетфоль 1938 кизоня.
Польдяз

Польдяз () — мокшень велесь Мордовия республикась, Зубунь районца.
Географиясь.
Ащи Вад ляйть лангса. Велень лемсь — антропоним: сась христианства карша Полдась (Полдаська) лемть эзда, кона меле полафтовсь Подляс-с. 
Историясь.
Тя валсь васьфневи 16-17 тёжанькизот каготтнень эса.
Выша

Выша () — велеземсь Мордовия республикса, Зубунь районца. Россиянь покай велеземсь.
Историясь.
Васень лятфтаматне 1866 кизоня.
Известь

Известь - рузонь велесь Мордовия республикаса, Зубунь районца. Лемоц ладяф велесь "известь" валть эзда.
Марляй

Марляй (, ) — мокшень велесь Зубунь районца Мордовияса, Россиянь Федерациясь. 
Топонимсь.
Велень лемсь сась мокшень «марлю» ди «ляй» валхнень эзда. 
Историясь.
Ладяф велесь 1924 кизоня. 
Эряйхне.
1931 кизоня Велесь ащесь 44 кудпирьфста.
Мокшень Кужа

Мокшень кужа илякс Мокшень куженя () — мокшень велесь Зубунь районца Мордовия республикаса, Россиянь Федерациясь. 
Историясь.
1869 к. Мокшень кужа велесь ащесь 98 кудпирьфста.
Мокшень Пимбур

Мокшень Пимбур илякс Пимбора () — мокшень велесь Мордовия республикась, Зубунь районца.
Историясь.
Ингольдень лемоц Никольское (1866), ащесь 265 кудпирьфста. Мяляфневи 1674 к. (царский указ об отказе примерной земли" - "у озерков Керенского уезду деревня Пумборы с мордвою"). "-Бур -Бор" пялькссь сидеста васьфневи велень лемса. "Пим" вал-пялькссь (пенбор, пинбур, пимбор, пумбор) валхнень эса - смузец "аймак"; "бур" - (пора, бора, бороня) -смузец "порась".
Юрхтава

Юрхтава — мифологияса сембе юрть (кудть, калдазть, пирьфть) кирдиец, ваныец, лездыец, Оцюняц. Юрхтавать масторть лангс кучезе Шкайсь-Нишкепазсь сянкса, штоба сон ванфтолезе юрть, семьять, эрямать эрь кудса. Мокешетнень мифологияса Юрхтавась — масторонь кирдить стирец.
Виндрей

Виндрей () — велесь Мордовия Республикаса, Тарбеень районца.
Хилково

Хилково () - велесь Мордовия республикаса, Тарбейса. Лемсь сась Хилков княснень лемста, конат ульсть воеводакс Шацкяйса и Керенскяйса.
Ардатовань район

Ардатовань район () — Мордовия Республиконь районць кельме-шивалгомширеса. Районть пряошец — Ардатов ошкя. Эряйда 29 446 ломатть (2010)
Историясь.
Ушетфоль 16 июльковста 1928 кизоня.
Чили

Чили () — лямбеширень Америконь масторхнень эзда фкясь.
Историясь.
Ушетфоль 18 сентябрьста 1810 кизоня.
Тундрань цифтаз

Тундрань цифтаз () - Calcariidae тъналстонь эзда фкясь.
Тюжапула

Тюжапула () - Oriolidae тъналстонь эзда фкясь.
Пакшун

Пакшун () — аф оцю акша мархта равжа тюсонь нармонь. Пряц, къргац ди мяштец – шямоню-якстерьхть. Нярец кувака, пря кучкасонза веер лаца тиендеви хохолоконя. Эздост лама. Сяда сидеста васьфневи лямбе ширеса, коське васттнень эса. Эряй шура вирьхнень, ситерьксу васттнень, паксятнень, лугатнень, панттнень, саттнень, виноградникнень эса. Пельксть марямста келемкшни модать ланга. Пизонц тиендьсы ундова, лазфова. Ярхцси унжада, котфонь кодайда, сокор унжада, сяда шуроста ватракшта, нетьказда, куйда. Кялец нюрьхкяня, сянкса ярхцамбяльть васенда ёрясы вяри, а тоса кургса кунцесы.
247 кизонь м. п. и.

247 кизонь минь пингодонк инголе
258 кизонь м. п. и.

258 кизонь минь пингодонк инголе
Шипраге

Шипрагэ (, , ) — велесь Босния ди Гэрцэговинаса.
Ната Королёва

Ната Королёва () — россиянь морай ава.
Анна Нетребко

Анна Нетребко () — рузонь оперонь морайсь.
Надю Кучер

Надю Кучер () — беларузонь оперонь морай ава.
Дэтликон

Дэтликон () — муниципалитетсь пялешинь-шиньстяма Швайцария. 789 эряй (2018).
Географиясь.
Дэтликонка ляйть ваксса.
Ирына Билык

Ирына Билык () — украинонь морай ава-авторсь. Сон , Украинонь Мереть артистсь (1996) ди (2008). Ирына Билык ялга морат лямбамс украинань, ди полень кялькс. 2000-ть кудось сон практиксемс Украинась шоу-бизнесэнь васенди, лисеви тя велень кочконь. Сондамо стилесь частотнэнь венчкст ди седямань сцена паксянь кочтямс сон «Украинась » лисеви.
2012-сь премия Билыкс «инь цебярь кемонькизонь те велень морай ава» лисеви.
Вешень тевсть ды учомась.
Ирына Билык 1970 чи 6 апрельса Киевса мархат, те ёвтне Украинань ССР-са. Сонть афтомобилень заводса инженер-аванть аля ди ава. Тядянь дуган — Сергей.
Ветенди кизоня мархта сон сае ялгамс кштимась ди классиконь балетса. Котонди кизоня мархта сон кельмнемс аштемс «Сонечко» ялгамот ансамбльса. Сон ансамбльса СССР-са лангс туртнемс ды кучкастонь телевидениесь коста човордомс. Дес арьс сон сае пря лисема морсь.
Седяма школась тонадома, Билык ламось арась седямань тонафтысь.
Эряфонь киц.
Шачсь Кыивса, УССР-са.
Елена Образцова

Елена Образцова — оперань морайсь.
Эдирнэ

Эдирнэ (, ) — ошсь Туркияса.
Историясь.
Ушетфоль II сядикиза.
Истанбул

Истанбул илякс Станбул () — ошсь Туркияса.
Историясь.
Ушетфоль 29 майста 1453 кизоня.
Марю Гулегина

Марю Гулегина — оперань морайсь.
Илина Карлеуша

Илина Карлеуша Тошич () — сэрбиянь морайсь.
Монтэ Агила

Монтэ Агила () — ошсь Чилияса.
Историясь.
Ушетфоль 1852 кизоня.
Клайпеда

Клайпеда () — Литвань ошсь. Клайпеда 149 015 эряйда (2018 кизоня).
Эрямопингсь.
Ушетфоль 1252 кизоня.
Каунас

Каунас () — Литвань ошсь. Каунас 289 380 эряйда (2020 кизоня).
Эрямопингсь.
Ушетфоль 1361 кизоня.
Кельме

Кельме (❄️) — алня температурась перфпяльса семботь улемань-ащемань (кожфсь, ведь).
Жемайтиень кяль

Жемайтиень кяль ("Жемайтиень" žemaitiu kalba) — балтонь кяльхнень эзда фкясь. Масторонь кяльсь Литваса. 0.5 мильоншка корхнида Литваса. 
Жемайтиень алфавитсь.
Сёрмадомась латинонь алфавитть коряс:
Паланга

Паланга (, жем.: "Palonga") — Литвань ошсь. Паланга 18 132 эряйда (2023 кизоня).
Эрямопингсь.
Ушетфоль 1253 кизоня.
Друскининкай

Дру́скининкай () — Литвань ошсь.
Историясь.
Ушетфоль 1563 кизоня.
Эряйхне.
Друскининкай 12 055 эряйда (2020 кизоня).
Дербент

Дербент ("рузкс": Дербе́нт; "персидскяйкс": دربند; "азербайджанскяйкс": Дербенд; "лезгинскяйкс": Кьвевар; "аварскяйкс": Дербенд), инголе романизированнай кода Дербенд, - ош Дагестан Республикаса, Рузмастор, ащи Каспийскяй морять вельхксса. Тя сядонга южнай ош Россияса и омбоце пря вельхксонь ош Дагестанса. Эряйда: 119 200 человек (ётаф тяштькссь 2010 кизоня); 101 031 (ётаф тяштькссь 2002 кизоня); 78 371 (ётаф тяштькссь 1989 кизоня).
Дербентсь заньцесынь тяйня ортатнень Каспийскяй морять и Кавказскяй горатнень ётксса, содынцене Евразийскяй степть северть ширде и Иранскяй платоть югть ширде.
Дербентсь пря няфти,штоба корхтальхть колганза, што ошсь сядонга сире Россияса историческяй документ мархта, конат кандовихть 8 векти до нашей эры. Азомс пара эсь стратегическяй ащеманцты, ошсь аф весть эсь эрямонц пингста полафнезень вастонзон , сядонга Персидскяй царствать пингста, Арабскяй, Монгольскяй, Тимуридскяй, Ширванскяй и Иранскяй. 19-нь векть пингста, ошсь ётась Ирантть эзда россияти тяштькстть коряс, конань сермадозе Гулистан 1813 кизоня.
Касумкент ошсь

Касумкент
Куд, коса Касумкентть администрацияц ащи 
Коса ащи Касумкент ошсь
Касумкент ошсь ащи Россияса 
Няфтемс Россиянь картать эса
Няфтемс Дагестанскяй республикать картанц
Няфтемс семботь
Координатне: 41 ° 40′N 48 ° 08′EКоординатне : 41 ° 40′N 48 ° 08′E
Странась Россия
Субъектсь федерации Дагестан
Правительствась
 • Покш прясь Нежвелидов Гамид-Эфенди Пашаевич
высота 494 м (1 621 фут)
Административнай статузсь
 • Капитал из Сулейман-Стальский район
Часовой пояс UTC + 3 ( мск [1] )Редактировать это на Викиданных
Почтовый индекс (ы) [2] 
368760, 368761
Телефоттне кодсь (ы) +7 87236
OKTMO ID 82647445101
Веб-сайт Касумкент .ru
Касумкент - ( рузкс : Касумкѐнт ) лезгинскяйкс. : Кьасумхуьр тя веле и административнай центра Сулеймана-Стальски район Республика Дагестанса , Россияса . Сон ащи 187 км юг шири республикать столицанц эзда - Махачкала . Тя сядонга оцю эрям васта Сулейман-Стальской районца ,эряйда 12 000 ломань ( лувофт 2002 кизоня );
Вярде ванозь Касумкентсь
Коса ащи
Велесь ащи южнай пакшса Дагестанса, север шири стратегическяй ляйть эзда - Самур, ащи ляйхнень ётксса Чирагчай и Курах. Касумкент велесь ащи 183 километра юг шири административнай центрать эзда республика Махачкалать эзда и 38 километра Дербентть эзда.
Историясь 
Велеть лездсь оснавамс альпинистсь Касум . Лама сядода киза инголе сон тяза пудсь куд, Чирангчай ляйть берягс , сери шуфтнень ёткс.Сяда меле ломатне лия велетнень эзда кармасть якама ся вастнень эзга, коса ульсь кудоц, ламотне кармасть путнема кудот кудонц ваксс. 1886 кизоня ломатнень лувозь, ся пингть тяса путф 116 куд, эрясь ломаньда 623: 316 аля и 307 ава. Октябрьскяй революцияти велеть эса ульсьть кафта мечетть, покадсь кафтакизонь школа. Тяни тя фкя лама районнай центратнень ёткса оцю районнай центра республикаса.
Ссылки 
"Об исчислении времени" . Официальный интернет-портал правовой информации . 3 июня 2011 . Проверено +19 января 2 019 .
 Почта России. Информационно-вычислительный центр ОАСУ РПО. ( Почта России ). Поиск объектов почтовой связи ( почтовый поиск объектов ) (на русском языке )
Категории :Сельские населенные пункты в Дагестане
Галина Владимировна Рябова-Попова

Галина Владимировна Рябова-Попова - ульсь профессиональнай переводчик, конац етафтозе эрьзянь кяльти А.С. Пушкинть, Н.А.Некрасовть, финскяй эпозть «Калевалть»,но 1937 кизоня ульсь репресировандаф. Минь емла юзер-группанеськ UG EZY васедсь Галина Владимировнань мархта. Семботь, мезе Галина Владимировна азондсь алянц колга, сембе фотографиятнень, сявмок 1920 кизоня, а стане жа газетаста керьфкснень,семботь тяштесь квидеокамерас . Галина Владимировна лятфнезень тядянц азондоманзон алянц колга (фкя кизоняц ульсь,мзярда сон ляц аляфтома ,тядянц репресировандазь кизода меле алянц мельге). Галина Владимировна азондсь тядянц оцю аканц колга Сонять колга, конань шаманц од пингста тяштезе краскаса,сонць Сычовсь. Галина Владимировна пяк кенярдсь, мзярда няфтеськ интернетса печатлаф алянц переводонзон,конат ульсть тяштьфть «Сятко» журналса 1930 кизоня.
Терюхаттне

Терюхаттне — лисихть мокшеэрзятнень этнографическяй группасста, сяда малат эрьзятненди, эрясть 40 велеса, Терюшевскяй волостьса Нижегородскяй губернияса (тяни Дальнеконстантиновскяй районцта, Нижегородскяй областьста). Тя пингти марнек шоворьсть русснень мархта.
Сонць валсь — терюхатт(не), сотф ся вастть мархта, коса синь эрясть: Оцю Терюшево велеть мархта, конац сяви ушеткс алянь лемть эзда (Теряй — Терюхай — Терюш), рузкс етафтомс терюхан-мокшерзя.
Терюхаттне кунаропингть шорясть русснень мархта, но навсефть ульсть анцек 18 векть кучкаста, ся пингти эсь кяльснон (эрзянь) юкстазь, кирьдезь аньцек мяльсост. Синь щамосна, недяфкссна, ульсть лият, аф стапт, кодапт мокшерзятнень. Кодапт ульсть синь праздниксна, кода етафнезь эрьвяяма шить, калмама шить — тя шитнень эса ульсь лама содамода. Пяк козя ульсь синь фольклорсна, сяда пяк мораманнь.
Анжелина Швачка

Анжелина Швачка () — украинонь оперань морайсь.
Читракута

Читракута (, ) — ару ошсь Индиеса. Эряйхне 23 316 тёжатть.
Колумбия

Колумбия () — лямбеширень Америконь масторсь. Пряошец — Богота.
Историясь.
Ушетфоль 20 июльста 1810 кизоня.
Little Big

Little Big — россиянь рэйв/поп-панк полгась. Ушетфоль 2013 кизоня.
The Roop

The Roop — литвань поп полгась. Ушетфоль 2014 кизоня.
Basshunter

Ю́нас Э́рик О́лтбэрг (, "арьсеф лемсь": , Бэйсхантэр; 22 декабрьста 1984, Гальмстад) — шведонь морайсь, седямань продюсерсь, диджей.
Осе Сталин

Осе Сталин (, ; 6(18) декабрьста 1878 или 9(21) декабрьста 1879 — 5 мартста 1953) — россиять революционер, советонь политикань, оцязоршинь, торпингень ди партиянь покадий. 21-ста январьков 1924 ди 5-с мартков 1953 — Советонь Сотксть оцюняц (генералонь секретарец), маршал (1943) ди генералиссимус (1945).
Персиянь кяль

Персиянь кяль (زبان پارسی) — Индо-Явропонь кяльхнень эзда фкясь. Тя кяльса корхнихть 110 мильонда лама ломань. Персиень сёрматксне музь тяниень Иранца, Афганистанца, Таджикистанца, ди Узбекистанца .
Тарасов, Александр Николаевич

Александр Николаевич Тарасов (шачсь 8 мартста 1958, Моску, ССРС) — советскай ди россиять ломаньтъналонь тонафнемаксонь содайсь, эрямопингонь содайсь, смузьшинь содамась, сёрмадысь ди журналистсь.
Луис Инасиу Лула да Силва

Луис Инасиу Лула да Силва (; 27 октябрьков 1945) — бразилияса политиконь покадий.
McDonald’s

МакДональдз () — американонь корпорациясь.
Азимутсь

Азимутсь — кельме шири ди эрь кодама предметонь шири няфтемать ёткса ужа, лувомась ушеткшневи кельме ширеть лангс няфтемать эзда частонь стрелкать коряс.
Айсбергсь

Айсбергсь — эйнь оцю пакш, кона явожсь эйнь вельхксть эзда ди уенди иневедьгя.
Акваториясь

Акваториясь — ведьста тиф ётка или ся ёткть эзда пакш, кона кирдеви естественнай, искусственнай или условнай границаса.
Вулканць

Вулканць () — башка панда, конанц тёкшса оцю варя – кратерец, коса аделави модать кувонц эзда моли каналсь. Тя каналста пингонь пингонь лангти ёрявихть пси газ, шудефтеви магма. Модать кувонц лангса и лия планетать кувонц лангса эрь кодама эвондамат, коста магмась лиси лангти, тиемок газ, ърдаз и кевонь пулень лисема.
Вулканть кратерец

Вулканть кратерец — шавакс ащи алу моли варя вулаканть прясонза.
Геологиясь

Геологиясь( «мода» ди  «тонафнема, тонадома») — аф фкя тонадома модань кувоть пяльксонзон, тиевоманц, эрямопингсь колга эсонза полезнай ископаемайхнень улемаснон колга.
Иневедсь

Иневедсь — оцюветть пяльксоц, кона явф эздонза цёнгаса илякс пяле цёнгаса, аерды оцюветть эзда веденц эсь лацонь ширенц ди потмосонза эряйхнень мархта.
Вайгялькс

Вайгялькс — ломанень кулемань органца кундави частотань диапозонца механическяй волнатне.
Сталмось

Сталмось — ронгать характеристикац, кона моли сонь инертностенц ункстаманди, а станя жа гравитациять фкя-фкянь лангс шаромать ункстаманцты.
Вийсь

Вийсь — векторнай физическяй величина, кона моли ункстамакс телатнень фкя-фкянь лангс шаромань интенсивностьснонды.
Алонь путыхне

Алонь путыхне — жуватат, конатнень касомасна ушеткшни алть потмоса, конань алыязе авась.
Физиологиясь

Физиологиясь ( — перьфпяль ди  — вал) — организматнень, перьфпяльть ди эрек организмаса процесснень ётамаснон колга тонадома.
Ваймонь тарксемась

Ваймонь тарксемась — физиологиянь процесст, конат ётафневихть ломаттнень ди жувататнень организмаса, мъзярда ваймоти сувси ару кожфсь ди лихневи углекислай газсь.
Тевлафне

Тевлафне, стане тевлав — кафта пяльксста ащи ваймонь тарксемань орган, конань эса ётни газонь полафневомась.
Алкеттне

Алкеттне — аф мекольдень алифатическяй седельведьтт, конатнень эса фкя кафтонзаф соткс; марстонь формулась CnH2n.
Кшни

Кшни (, символоц Fe) — химиянь элементсь, атомонь номероц — 26. Атомонь массац 55.847 с.а.е. (г/м). Моляронь тяльгомась 7,1 см³/м. Шапамомшкась 6, 3, 2, 0.
Шнама кшнитне

Шнама кшнитне — кшнитне, конатнень оцю аф шямонияйшисна, ёмла химическяй активностьсна: зърнясь, сиясь, рутенийсь, родийсь, палладийсь, осмийсь, иридийсь, платинась..
Бохотница

Бохотница (, МФА:[bɔxɔtˈnit͡sa]) — велесь пялешинь-шиньстяма Полень масторса аф ичкозе Люблин ошть эзда. 1017 эряйда (2020).
Ошсь

Ошсь — эрямань оцю васта, эряенза покодихть аф сокама-видема тевть коряс; мишендемань, промышленнай ди азорондамань ди культурань кучка вастатерминонь валкс.
Шовама

Шовама — явлениясь, мъзярда фкя телать шаштомста омбоцеть ланга (эли ёрай тиемс тяфтама шаштома) эвондай вий, кона шоряй тя шаштомати.
Азкссь

Азкссь — ёмла эпосонь жанра: прозаса сёрматф аф оцю сёрмадомац, коса няфтеви геройть эряфста фкя эли сяда лама тевтиемась.
Валкс

Валкс — алфавитонь коряс кочкаф валхт, конатнень панчсевихть смузьна эли, конат ётафтовихть лия кяльс
Каяфкс

Каяфкс — покориндаф пляменатнень ди нароттнень эзда натураса эли ярмакса сявома.
Модань тарнамась

Модань тарнамась — пандонь породатнень курокста, апак учсек потмоса сязевомасна, вяти мода алда ряфцыематненьаткиематнень ди модать лангса кафта пяли шашнематненди.
Кяльвалсь.
Модать формац

Модать формац — модась ащи кода покаряв шар. Тяфтамкс сон няеви коссмосста.
Модать петьколец

Модать петьколец — виде петьколь, конань перьфке сутьканоберьф шары Модась; ётай Модать кучканц пачк ди пензон мархта токай географическяй кафцьке полюсненди.
Модать кучка вастоц

Модать кучка вастоц — модать кучка вастоц 3470 вайгяльбе радиус мархта. Эсонза ули потмоса ащи товоц ди лангса ащи товоц, ули мяль, што тиф кшниста. Псись товть потмоса 5000– 60000
С.
Цёнга

Цёнга — сембе ширде шарф ведьса аф пяк оцю коське васта.
Эрьхке

Эрьхке — Модать лангса эвондаф перядаф ведь, кодамовок кърхка вастонь видеса..
Литосферась

Литосферась — модать лангса ащи калгода кедняц, мантиять вярде пяльксонц и модань кувонц мархта..
Лиякс азома

Лиякс азома илякс аллегориясь () — лияксазомань вид (эзопонь кяльть ди символть мархта ряцок); аф конкретнай шарьхкотьксть ди явлениять конкретнай образ вельде няфтемац.
Лиякс азома ащи кафта пяльксста:
Вармась

Вармась — кожфть самац менельбеть коряс фкя сери атмосфернай люпштамать эзда сяда алняняти.
Арктикась

Арктикась () — марстонь физика-географиянь районць Модать лангса, кона петьф Кельмеширень полюсти, коза сувайхть Эуразиянь ди Кельмеширень Американь материкнень крайсна, пъцтай марнек Кельмеширень Ледовитай оцюведь цёнгазон мархта а (Норвегияти мала цёнгата башка), а тяфта жа Атлантикань ди Сетьме оцюведь малады васттне.
Антарктикась

Антарктикась () — масторлангть лямбе ширдень полярнай областец, коза сувай Антарктидась ди маласонза ащи Атлантикань, Индиянь ди Сетьме оцюведонь пяльксне.
Сёксесь

Сёксесь — кизоть ниле пяльксонзон эзда фкясь, кизоть ди тялоть ёткса. Пингстонза няевиста кири шить валда пингоц.
Кизось

Кизось — кизоть ниле пяльксонзон эзда фкясь, эряй тундать ди сёксеть ёткса. Пингстонза кожфонь температурась сидеста пси. Эсонза колма кофт: Кельме полушариясонза – июнць, июльсь ди августсь, Лямбе полушариясонза – декабрсь, январсь ди февральсь.
Тундась

Тундась — кизоть ниле пингонзон ёткста фкясь, кона ащи тялоть ди кизоть ёткса.
Тялось

Тялось — кизоть ниле пингонзон ёткста фкясь, эряй сёксеть ди тундатьёткса. Тя пингть эсь лацонь ширец – температурать алу валгомац кельмоти, Модать ламоц вастова прай лов.
Атоллсь

Атоллсь — сурксокс ащи коралловонь цёнга, конань потмоса эрь кодама ведь.
Лагунась

Лагунась — оцюведь (иневедть) аф кърхка пяльксоц, кона явоштови эздонза шуварса эли галькаса вельхтяф вастса, коралловай рифса ди мархтонза марса сотови тяйня проливса.
Кельме ширесь

Кельме ширесь — масторлангть ниле пяльксонзон эзда фкясь. Тяниень пингонь уликс картатнень эса сон ащи вярде вастсонза. Рузкс няфневи букваса, международнай няфтемац букваса.
Лямбе ширесь

Лямбе ширесь — перфпяльть ниле пяльксонзон эзда фкясь. Шись ащи шиньгучкать Лямбе ширеса. Рузкс няфневи букваса, международнай няфтемац букваса.
Шинь мадома ширесь

Шинь мадома ширесь — валдть ниле пяльксонзон эзда фкясь. Тяса валги Шись, мъзярда шить мархта веть кувалмосна фкя лацонне. Модась шары шинь мадома ширде шинь стяма шири. Модать картанц лангса шинь мадома ширесь ащи кержи шире. Рузкс няфневи букваса, международнай няфтемац букваса.
Шинь стяма ширесь

Шинь стяма ширесь — масторлангть фкя ширец (тоса, коса стяй Шись шить и веть фкя лацонь кувалмоснон пингста). Къда ваномс кельме шири, то шинь стяма ширесь арай види бокти. Тяниень пингонь картатнень эса шинь стяма ширесь ащи види бокса. Рузкс няфневи букваса, международнай няфтемац букваса.
Ведень прама васта

Ведень прама васта илякс ведьбрама — ляйса ведень прама, кона ащи ляень руслати туркс.
Ведень ванфтома вастсь

Ведень ванфтома вастсь — ляйть видеса ломанть кядяла тиф ведьлотка. Тя ведсь нолневи тевс ломаттнень азорондамаваса..
Ведень ресурсне

Ведень ресурсне — Мода лангть маласа ди мода алдонь веттне, конат тевс нолявихть эли тяряфневихть нолдамс хозяйствасаса.
Сталмоц

Сталмоц — вий, конань мархта телась максы вий нежеть эли нюрьгиксть лангс Модати усковоманц инкса (эли космосонь лия телати).
Иван Франко

Иван Якович Франко (; 27 августста 1856 — 28 майста 1916) — украинань сёрмадысь, валморайсь, ётафтысь, драматургсь, кяльвалонь критиксь, тонафтысь ди политиксь.
Михайила Салтыков-Щедрин

Михайила Евграфович Салтыков, "арьсеф лемсь": Кола Щедрин (; 1826–1889) — Рузонь сёрмадысь, сатириксь, журналистсь, ётафтысь, прозаиксь.
Сон кассь аристократонь семьяса. Сяда тов получась тонадома кудъётконь тевса — тонафнесь эрь кодама ломаттнень эса, кепотьксонди, сёрмадысь, фольклоронь содайсь, этнографсь, этнографсь, публицистсь. Сяда тов, 1836 кизоста сявомок, Салтыков-Щедрин мольсь тонафнема Москувонь художествань академияв, а 1838 кизоста сявомок Царскосельскяй лицеюв.
Огаревонь лемса тонафтомъюрхтонь аделамда меле 1845 кизоня Михайила лядсь служама военнай канцелярияв. Тяка пингть сон шарфнесь мяль французскяй социалисттнень ди сёрмадысь Жорж Санд лангс. Сон ушедсь сёрматфнема заметкат и азкст, тяфтамкс «Противостояние» ди «Заговор».
Эряви азомс, 1848 кизоня ушедсь Салтыков-Щедрин рузонь революциень кувака кизефкссь воляшинь арьсеманц инкса. Сонь кучезь Вятка ошу, коса сон эрясь 8 кизот. Меркушкин работась васенда районнай УФСИН-са, сяльде покодсь районнай УФСИН-са инструкторкс. Командировкать пингста Михайила Салтыков-Щедрин кочксесь содамошит велеть эряфонц колга, конань меле эсь произведениясонза нолязе тевс.
1855 кизоня, Белозерьяста мрдамда меле, Салтыков-Щедрин ушедсь работама Мордовиянь внутреннай политикань министракс. 1856-1857 кизотнень печатлафоль сонь «Губернскяй очеркнень...» эса. Меле путфоль Рязанинь вице-губернаторкс, а меле Тверень республик. Эсь покодеманц сон тяфта жа печатлазе «Русский вестник», «Современник» ди «Библиотека для чтения» журналхнень эса.
1862 кизоня Салтыков-Щедрин кадозе общественнай тевонц ди арась петербургонь «Современник» журналонь редакторкс. Сон нолдась «Невинные рассказы» ди «Сатиры в прозе» сборникнень. 1864 кизоня мърдась меки тевс ди арась Пензань губерниянь казнань оцюнякс, а сяда меле Тульскяй ди Ряжскяй уездонь губернаторкс.
Кола Некрасов

Кола Некрасов (;  — ) — рузонь сёрмадысь, валморайсь, прозаиксь ди публицистсь.
Ведень явома вастсь

Ведень явома вастсь — модать лангса условна ладяф китькс, кона явфнесыне кафта эли сяда лама ляень, эрьхконь, ине ведень веттнень, нолдасы менельста прай ведть каранькаршек ащи вастова.
URL

Uniform resource locator, URL — интернетса веб-лопаань адрес протокол мархта, конань вельде можна мумс тя лопась. Тяза сувай: доментть лемоц, файлать ди катологть лемоц, машинать сетевой адресоц ди протоколсь, конань вельде сувават тя файлати.
Информатикась

Информатикась — тонадома сянь колга, кодама тевса вельде информациясь получама, ванфтома, полафнема, ладяма.
Гимнась

Гимнась ( — "шнамань мора") — лирикань жанра античнай поэзияса, геройхненди ди шкайхненди лемтьф шнамань мора, кона шарфтови шнавити, меле европань кяльвалсьа ванфтовсь кода койгсь (озондомань хорал) ди светскяй гимна.
Лотксема тяштенятне

Лотксема тяштенятне — тяштенят, конат сёрмадомста мезевок явфтыхть: валхт, валсюлмот, валрисьмот, валрисьмонь аделама, кизефтема.
Интернетсь

Интернетсь — оцюдонга оцю информациянь афтома, конань пяльксонза сотфт фкя-фкянь мархта логикань коряс фкя адресонь васта вельде.
1641

1641 киза.
Тядде кулость.
[[Категорие:Кизот|1641]]
[[Категорие:1641]]
Экономикась

Экономикась илякс Экономиксь ( — куд ди  — законць) — тонадома, кона тонафнесыне рациональнай (эффективнай) ломанень прянь вятемать производстваса, паршихнень ди лезксатнень явондомаснон ди синь эрявиксшиснон.
Биосферась

Биосферась ( — эряф ди  — сферась) — Модать-масторть колма пяльксонза: газоннесь (атмосферась), шонгарсь (гидросферась) ди калгодсь (литосферась), конань лангса эряйхть эрек существат.
Экологиясь

Экологиясь ( — эряма васта ди  — тонафнема, тонадома) — тонадома, кона шарфты мяль сотксть перьфпяльть ди эрек организматнень ёткса.
Андю Чекашкин

Андю Чекашкин (; 1913, в. Порапа — 1941) — мокшень сёрмадысь ди валморайсь.
Валсь

Валсь — инь эрявикс кялень нюрьхкяня единица, кона азы предмет, свойства, явления. Валсь моли лексическяй, грамматическяй ди стилистическяй смузьса.
Web-лопа

Web-лопа ( илякс ) — сембе масторонь инжань котфонь кагод эли информационнай ресурс, конань эса ули URL.
Андю Маскаев

Андю Маскаев () (14.8.1907, Мордовиянь Теньгжелень райононь Вяжга велесь – 11.7.1975, Сараношсь) — фольклоронь кочкайсь, кяльвалонь содайсь. Филологиянь тонадоматнень докторсь, профессорсь. Мордовиянь тонадомань казьф тиись, кочксезе ди тонафнезе мокшень эди эрзянь азондоматне-валмораматне. Башка мяль шарфнесь мокшень ёфксненди ди азондомань моротненди, ванондозень соткснень рузонь эди мокшень фольклорхнень ёткса, сёрмадсь 50 лама тонадомань эди тонафтомань покама, кочкась фольклоронь кярькст, аноклась тонафтома книгат, хрестоматият эди програпт. Казьф Покамань Якстерь Котф, «Почётонь Знак» орденца ди медальса.
Криша Ельмеев

Криша Ельмеев (; 26 ноябрьста 1906, тяниень Мордовиянь Орозаень райононь Сузгярьге велесь – 1941 сентябрьковста) – мокшень валморайсь. Мокшень литературть ушедыензон эзда фкясь. 
Эряфонь киц.
1933 кизоня аделась Сараношса тонафтыень курс. 1941 кизоть самс тонафнесь шабат ушедомань тонафнемвастса. Ульсь Ине Шачеммасторонь торгпингса. Шавовсь фронтса. Ельмеевонь литературонь покаманза прашендыхть 1930 кизотненди. Валморамонза нолнесть мокшень газетань эди журналхнень эса. Покамасонза марявихть калконь мотифне. Фольклоронь валъёжеса сёрматф «Ёжка» и «Маза-таза» кувака валморама-ёфксонза (1940 к.). Сяда содафокс арась Ельмеевонь «Полю» кувака валморац (1940 к.).
Ахмет Расим

Ахмет Расим (; 1864, Стамбул — 21 псиковонь 1932, Стамбул) — туркиянь сёрмадысь, историксь ди журналисть.
Василь Шукшин

Василь Шукшин (; 25 июльста 1929, Сростки, Бийсконь район, Алтай — 2 октябрьста 1974, Клетская, Раваошонь аймак) — советонь сёрмадысь, фильмонь тиись, налхкись, сценаристсь, драма сёрмадысь ди режиссёрсь.
Эряфоц.
Шачсь Василий 25 июльковста 1929 сокай-видиень тъналса. Сонь аляц, Макар Леонтьевич Шукшин (1912—1933) пякстафоль ди шавфоль 1933 к. коллективизациянь пингста. 1943 кизоня Василий аделась 7 классонь тонафтомваста Сростки велеса ди ушедсь тонафнема Бийсконь автомобилень текникумса. 1945 кизоня лоткась тонафнема эди ушедсь покама Сростки велень колхозса. 1946 кизоня тусь велеста. 1947—1949 кк. покась слесарькс Союзпроммеханизация трестса: Калугонь турбинонь нолдамаса, Владимир ошень тракторонь нолдамаса.
Кулось 1974 кизоня. Калмафоль Москуса Новодевичье калмалангса.
Сандор Завалишин

Сандор Завалишин, "литературонь иля лемоц": А.Мордвин (; 30.06.1891, Челябань аймаконь, тяниень Варненскяй район, Кулевчи велесь – 30.6.1939) – мокшень кяльса сёрмадысь, тяшнесь драмат, публицист. 
Покаманза.
1921 кизоня васетькшнесь Максим Горькаень мархта: Москуса, сонь квартирасонза. Сёрмадома ушедсь 1900 кизотнень. Азксонзон эса няфнесы сокай-видиень эряфть; тяштсь велеса революциеда мельдень аф ладямать, карань-каршек молемать колга. Сёрмадсь «Виде тев», «Партбилет», «Салай» ди иля налхкомат, «Будённаень хатац» документонь повестть (М., 1938) эди иля покамат. Челяба ошса ули Завалишинонь лемса курня. Шачема велесонза тейнза путф мялямгев.
Лексикологиясь

Лексикологиясь илякс валтонафнема ( — "валсь",  — "тонафнема") — кяльть пяльксоц, кона тонафнесы кялень валлувксть.
Виктор Гудожников

Виктор Гудожников (; 26 майста 1949, Сире Байдеку велесь, Зубунь район) — мокшень театрань налхкись; МАССР-нь ломаттнень артист. Мокша.
Эряфонь киц.
Шачсь сокаень-видиень тналса. Аделась (1969 к.) Кирдемасторонь театрань студия, кона ульсь Мордовиянь седямань-драмань театрать видеса. 1988 кизоста сявомок — кирдемасторонь рузонь драмань театрань актер. 1990 к. — мордовиянь кирдемасторонь калконь театрань налхки. Няфтсь эрь кодама обраст.
Валлувкссь

Валлувкссь илякс Лексикась — кяльть пяльксоц, кона тонафнесыне валхнень смузьснон.
Патти Пэйдж

Па́тти Пэйдж (; "идькс пингста": Клара Энн Фаулэр ) — американонь морай ава.
Пчкафтысь

Пчкафтысь илякс пъчкафтысь, врачсь.
Паронипне

Паронипне () — кайгомань коряс малат фкя юронь валхт, аньцек смузьсна лият.
Рогир Блокланд

Рогир Блокланд (; 16 февральста 1971, Дордрехтса) — недерландонь кяльвалонь содайсь, Уппсала инь сери тонафема вастса финно-угрань кялень коряс профессорсь (2014-це кизоста сявомок). 
Эряфоц ди покодемац.
Блокланд тонафнесь Гронингенца инь сери тонафема вастса, конань аделазе 1997-це кизоня магистрань лемса. 2005-це кизоня Корнелиус Хассельблаттонь кядьала аралазе кандидатонь диссертациянц. Тонафнеманц аделамдонза меле покодсь доцентокс, терфть покодема доцентокс, наукань коряс покодиекс эрь кодама инь сери тонафнема вастова, кепотьксонди, Таллинца, Тартуса, Грайсвальдса, Гумбольтонь лемса Берлинонь инь сери тонафнема вастса. 
2005-це кизоста сявомок 2006-це кизоти молемок вятсь финно-угрань кафедрать эса (Корнелиус Гассельблатт) Гронингенца, 2009-цеста сявомок 2010-ти вятсь финно-угрань кафедрать эса (инголе вятиексоль Е. А. Хелимский) Гамбургонь инь сери тонафнема вастса. 2011-це кизоня арась наукань корява покодиекс финно-угрань кафедрати (Елена Скрибник) Людвиг Максимилианонь лемса Мюнхенонь инь сери тонафнема вастса. 
2014-це кизоня Рогир Блокланд арась поладыекс Ларс Гуннар Ларсононь тевонзонды, и вятиекс финно-угрань кялень тонафнемань - ваномань кафедрати Уппсала инь сери тонафнема вастса тяниень пингонь омба масторонь кялень институтса. 
Блокланд эсь тевсонза ванондсыне прибалтикань - суоминь кяльхнень, а тяфта пермень, саамонь кяльхненьге. Сядонга оцю мяль шарфни эсь кяльса кагодонь тяштемать-вятемать лангс, ванондсыне юмама-арама лангса ащи, и ёмла кяльхнень.
Криша Пинясов

Криша Пинясов (; 11 тюжяговонь 1944) — мокшень сёрмадысь, драма сёрмадысь ди ётафтысь.
Попугайхне

Попугайхне () — попугай ди кирьхксти маладыхне (Psittacopasserae) тъналстонь нармоттне. Коза сувсихть 372 попугаень калопт.
Сембода ёмлась тя "Micropsitta pusio"-сь, сонь серец 8 см. Сембода оцюсь тя "Anodorhynchus hyacinthinus"-сь, сонь серец 1 метрашка.
Вячеслав Акашкин

Вячеслав Акашкин (; 20 тюжяговонь 1937, Темяжеле, Сире Шяйгавонь райононь, Мордовия — 27 уфайковонь 2012, Саранош) — драмань театрась налхкись. Рузмасторонь (1980) эди Мордовиянь (1975) казьф налхкись. Мордовиянь калконь налхкись (1996). Мордовиянь Масторонь казнень лауреатсь (1976). Мокша. ЛГИТМиК-ть видеса Мордовиянь ломаньтъналонь студиять аделамда меле (1960) покась Мордовиянь седямань эди драмань театраса, 1983-1990 кк. — Армавир эди Курган ошнень театраса. 1990 кизоста — Мордовиянь Рузонь драмань театраса. 
Сонь репертуарсонза лама психологиень ширде кърхка налхкомада: Астров (А. Чеховонь «Ване щенясь», 1960, Сергий (Л. Толстоень «Сергий атясь», 1978) ди илятне. Лама мяляфтови роль налхксь фарсонь ди комедиянь налхкоматнень эса: Герострат (Г. Горинонь «Юкстамс Геростратть», 1980), Лыняев (А. Островскинь «Върьгаст ди учат», 1983) ди илят. Национальнай потмоширень шарьхкодезь налхкозень Сакалкинонь («У каждого своя болезнь»), Канаевонь («Вирьсь изь лотксе каштордомс» К. Абрамовонь) ди иля налхкоматне; налхксь налхкома хроникатнень эса: Кола I (А. Терёшкинонь «Сонь Оцюлманц кресникоц», 1976), Илья Николаевич Ульянов (тяка авторть «Тя вешфть кардамс!», 1978) ди иля налхкомаса.
Федот Сычковонь

Федот Васильевич Сычковонь (; 2 марайковонь 1870, Пензенскяй губерниянь Наровчатскяй уездонь Кацялай велесь, тяни Мордовия республиконь Лашмань районць — 3 сёроньковонь 1958, Саранош) – Руст содавикс архты. РСФСР-нь (1950) ди МАССР-нь (1937) искусствань заслуженнай деятель. МАССР-нь народнай художник (1955).
Мордовскяй профессионапьнай изобразительнай искусствать ушедыензон эзда фкясь. Руз. Сычковонь искусстванц демократическяй кис шарфтоманцты лездсь И.Е. Репин. Тонафнемда меле мрдась шачема велезонза. Велень ломаттнень эряфсна арась главнай темакс сонь творчествасонза. 
Сычков сембода лама рисавась портретта ди бытовой картинада. 1917 кизонь Октябрьда меле тиенди общественнай тефт, лезды Наровчат ошть, Арапово станциять (тяни Ковылкино) мазоптомаса. 
1920 кизотнень рисавай картинат ся тематненди, конатнень ушеткшнезень тяда инголе. Мордовскяй автономиять тиемдонза меле оцю мяль шарфни национапьнай темати: «Учительница-мордовка» (1937), «Трактористки-мордовки» (1938), «Эрзянка» (1952). Сёрмадсь пейзаштка. Сычков ульсь Рузонь акварелистонь обществань членкс. Сычковонь произведениянза няфневсть всероссийскяй, всесоюзнай и международнай выставкатнень эса, синь ванфтовихть Россиянь музейхнень эса и лия масторса. 1960 кизоста сявомок С.Д. Эрьзянь лемса изобразительнай искусствань Мордовскяй республиканскяй музейса няфневихть сонь произведениянза. 
1970 кизоня художникть шачема велесонза панчф мемориапьнай Куд-музей. Сычков казьф Художествань академиянь Тундань выставкаса А.И. Куинджинь премияса (1905), художникненди лезды обществать конкурсонзон I премиясонза (1909, 1910), Римса Международнай выставкань премияса (1911), тяфта жа Художествань академиять Тундань выставканц премияса (1913), А.И. Куинджинь лемса Обществать картинань выставканц I премиясонза (1913), Сент-Луисса Международнай выставкаса — оцю сиянь медапьса (США, 1917), «Почётонь Знак» орденца, «За доблестный труд в Великой Отечественной войне 1941 — 1945 гг.» медапьса.
Аксель Олай Гейкель

Аксель Олай Гейкель (; 28 апрельковста 1851 — 6 сентябрьковста 1924) — содаф Суоми масторонь этнографсь, аркеологсь, профессорсь, Гельсингфорсонь университетонь доцентоль, сёрмадсь кафта оцю сёрмадомат мокшетнень ди эрзятнень колга. 
1889–1892 Heikel суоминь этнографиень доцентоль Хельсинкиса, 1893 кизоня арась Аркеологиень комиссиень кураторкс. 1917 кизоня тись од этнографиень мялямгуд Seurasaari цёнгаса. В 1883–1886 эди 1889–1893 вятьсь оцю этнографиень эди аркеологиень экспедициет Рузмасторста суоми-угронь ломаттнень ванондомста.
Сярьгей Радонежский

Сярьгей Радонежский () — рузонь иняру.
Эрямапингоц.
Варфоломей (тяфта васенда мярьгольхть иняру Сярьгейти) шачсь 1319 кизоня. Аляц, Кирилл баярсь, инголе покодсь Ростов ошень оцязорть лангс, меле ётась Катита Юванти ("рузкс" Иван Васильевич Калита) ширес и ушедсь эряма аф оцю Радонеж ошса. Сисем кизоса, Варфоломей кучфоль тонафнема, тонафнемась цёраняти макссевсь пяк стакаста. Тя стака шись мольсь ся пингс, мзярда фкя святой атянясь озондсь шкайть кядьста панжемс цёрокшти лувомань-тяштемань содамашить. Тяда меле Варфоломей сияк тонадозе лувомать, конай арась тейнза кельговикс. Шабакс пингста цераняти седис пяк малаль шкаень шись: налхксесь сон аф сидеста, тушендсь рахседематнень, пеедематнень и стак корхтаматнень эзда, ярхцсесь аньцек кшида и ведьта, а вершиста и пяденцяста поставась.
1339 кизоня адянзон-тядянзон куломда меле, Варфоломей явондозе ламоц козяшинц ашуфненди и ёрась марнек эсь эряфонц ётафтомс шкайти покодезь. Оцю сазоронц Стефанонь мархта сон мусь васта Хотьковань монастырть вакса и ётасть тоза эряма. Перьфпяльге кассть тушта вирь, коза нинге вестевок ашезь пачкотькше ломанть пильгоц. Оцю сталмоса цёратне шамдозь вирь уженять, тисть эстейст келия. Ваксозонза путсть ёмла церькавня, конанди макссть Пресвятой Живоначальнай Троицань лем. Стефанонди ашесть кирдев тяфтама сталмотне и пингонь ётазь сон тусь Моску ошу эряма. Валфоломей жа илядсь и 1342 кизоня примась шкайти покодема и лемтьфоль "Сярьгейкс".
Ётасть анцек кафта-колма кизот, и од цёрать колга ушетсть корхтама кода Радонеж ошса, тяфта и шабрань вастова. Фкя-фкянь мельге ушедсть сашендома тейнза мялень-арьсемань кирдема, а сяда меле эвондасть ломатть, конат ёрасть явфтомс Сярьгеень мархта шкайти покодемань сталмотнень. Ломаттне путсть эстейст келият, перезь эрямавастснон сери перяфса и ушедсть эряма, Сярьгейть лаца. Сембе аф озондомань пингть шкайти покоди цератне ётафнезь покодемаса, Серьгей покодсь сембода лама: сон эсь кядензон мархта путсь мзяра келия, лазондсь пенгат, яжсесь сёра, пицесь кши, ярхцамбяль, снись щапт и каннесь ведь. Аф ванозь сянь лангс, што од цёрась ярхцсесь анцек кшида и ведьта, ульсь сон пяк вии и ашезь пеле сталмода.
Андэрс Бэринг Брэйвик

Андэрс Бэринг Брэйвик (; 13 уфайковонь 1979, Осла) — норвэгиянь террористсь, ваймонь сяви ди организаторсь.
Физикась

Физикась — сяда фундаментальнай явлениятнень ди перьфпяльть закономерностензон колга тонадома. Физикань закоттне фкя лацот кода аф эрек, станя ди эрек перьфпяльть коряс.
Австралиясь

Австралиясь () "илань коряс": Австралиянь Соткс (, лемоц сявф латинонь terra australis эзда "лямбешире (мода)") — масторсь лямбешире пялешарса. Пряошец — Канберра ошсь.
Географиясь.
Австралиясь Сетьме ди Индиянь оцюведонь ёткса. Нациянь содружествань член. Эсьотям мастор коза сувсихть сонць Австралия масторбялькссь эди Тасмания цёнга.
Ярмакне

Ярмакне илякс Ярмакт (кунардонь мокшень "урт") — башка товар, конань вельде мольфтеви семботь ункстамац, марстонь эквивалент, коса няфтеви лия товархнень питнесна. Кунардонь пингть ярмак вастс мольсть питни кеднятне, меле появасть кшнинь ярмакне — серень, сиянь ди зрнянь.
Ульсь пинге, мзярда мокшэрзятнень ширеса ярмаконь вастс мольсть уронь кеднятне. Кшнинь ярмакне появасть X сядокизот. Эста питнень пандомакс ульсь дирхемсь, кшнинь ярмакне ди кармасть тяфта лемневома. "Ярмак" валсь моли тюркскяй кяльста, сон шарьхкодема кода полафневи, керсеви. Тя валсь мокшетнень и эрзятнень кяльс ётась волжскяй булгархнень эзда. Содаф, ярмаконь лувкссь ладяфоль ни эста, мзярда Равать — Камать ёткса монголхне нинге ашельхть.
Васенце и омбоце тёжянь кизотнень ёткста мордвась лама торгавась арабонь Шинь стяма ширесть мархта. Эста Равать кучка видесонза тифоль ни Булгаронь масторсь. Аф кржа мокшэрзяда повсь булгархнень ёткс. Булгаронь ошнень эса ламоль шинь стяма ширде ускф товарда, кшнинь ярмакта. Тяниень Мордовиять масторса муфт кунара прдаф ярмакт. Тоса лама X — XI сядокизонь арабонь монетада. Сембода лама тяфтама ярмакта муфоль Теньгушевскяй райононь Нароватова велеть маласа.
Виде, венгерскяй археологть Ч.Балинтонь тянь колга сонцень мялец. Сонь койсонза, дирхемтне Восточнай Европаса повфневсть мазоптомка вастс крганятненди, ярмакокс ашесть уле. Сон сёрмады, кле «поволжскяй фиттне, балттне, скандинавецне, восточнай ди западнай славяттне синь ярмакокс ашезь лувонда». Тянь мархта аш кода согласиндамс. Лама кодама ярмак повфневсь крганятненди, но вдь синь ульсть ярмакокска. Фкясь омбоцети ашезь шоря. Мокшетнень ди эрзятнень крганясост кодама аньцек ярмакт аф няят, синь ульсть эрь-мезень инкса пандомбялькска.
Пряошсь

Пряошсь илякс столицась — масторса эли автономонь республикаса, областьса, крайса, провинцияса, штатса пря ошсь, коса ащихть сембе эрявикс вярьгак ащи оргаттне, конатнень вельде мольфтеви-вятеви сембе эряфсь-ащефсь.
Стратосферась

Стратосферась — тропосферать ди мезосферать ёткса кедня, кона кирди 8 – 18 вайгяльбень сереста сявомок 45 – 55 вайгяльбети самс. 20 – 30 метрань сереста сявомок ушеды касома эсонза лямбось. Лямботь касомац сотф кожфса озон газть улеманц мархта, кона нилендьсне шить эзда моли ультрафиолетовай сюролдатнень.